Idongesit Nkanga

Air Commodore Otuekong Idongesit Nkanga (27 Janairu 1952 - 24 Disamba 2020) tsohon Air Commodore ne na Najeriya, haka-zalika tsohon gwamnan soja a Jihar Akwa Ibom.

 Sana'a 
Ya kasance gwamnan jihar Akwa Ibom a Najeriya daga watan Satumba 1990 zuwa Janairu 1992 a lokacin mulkin soja na Janar Ibrahim Babangida, inda ya miƙa mulki ga zaɓaɓɓen gwamnan farar hula a farkon jamhuriya ta uku ta Najeriya. Idongesit Nkanga   

Lokacin da aka naɗa shi a 1990, mataimakinsa shine Obong Ufot Ekaette, wanda daga baya ya zama sakataren gwamnatin tarayya. An kafa Hukumar Watsa Labarai ta Akwa Ibom bisa doka a cikin watan Afrilun 1988. Wing Commander Nkanga ya ƙaddamar da tashar a ranar 27 ga Yuli 1991. 

A watan Mayun 2001, Nkanga ya zama mamba a kwamitin gudanarwa na bankin raya haɗin gwiwa.
A shekara ta 2002, an ce ya nemi tsayawa takara a jam’iyyar NDP a zaɓen 2003 na Gwamnan Jihar Akwa-Ibom. A shekara ta 2007, an naɗa Nkanga shugaban kwamitin aiwatar da filin jirgin saman Akwa Ibom. An buɗe filin jirgin sama na ƙasa da ƙasa a ranar 26 ga Nuwamba, 2009. Ko da yake babban abin da aka fi mayar da hankali akai, shi ne kan zirga-zirgar kaya da gyaran jiragen sama da kuma gyara, filin jirgin ya fara ne ta hanyar jigilar fasinja na gida na kasuwanci.
A cikin Disamban 2009, a matsayinsa na dattijon mutanen Ibibio ya kasance mai goyon bayan Gwamnan Akwa-Ibom Godswill Akpabio.
A watan Janairun 2010, ya kasance mamba a ƙungiyar dattawa da shugabannin Kudu maso Kudu. Da yake zantawa game da batun miƙa mulki daga hannun tsohon shugaban ƙasa Umaru Yar'adua ga mataimakin shugaban ƙasa Goodluck Jonathan, ya ce batun ba na arewa-maso-kudu ba ne, amma batun bin tsarin mulki ne. 

Mutuwa
Nkanga ya mutu sakamakon cutar COVID-19 a ranar 24 ga Disamba, 2020, yana da shekaru 69 aduniya.

Manazarta

Category:Haifaffun 1952
Category:Mutattun 2020